Писмо от Васил Левски до БРЦК в Букурещ, 25.07.1872
Народът ни е твърде добре приготвен духом, [но] членовете на тази свята работа едвам посрещат разноските за нещо повече!… Трябва твърде дълго време. Моето мнение, според аз както ценя работата и гледам пред очи, е: по-скоро да се тури в ред работата, за която пиша на К[аравело]ва [да се приемат ученици във военното учлище в Белград]. Гледайте, братя, и постарайте се дано се тури това първо и най-свято нещо в работа. Докато се наредим и приготвим вътре, нека се приготвят и главни водачи, които ще дадат ред отначало на работата… Инак сме нищо и никакво!

 Източник

 Из сборника "Свята и чиста република: избрани страници от писма на Васил Левски", съставители Иван Унджиев, Никола Кондарев, София, "Наука и изкуство", 1987, с.80

Писма от Васил Левски